Jarðvinnuþversnið Flest verk eru unnin eftir fyrirfram ákveðnum jarðvinnuþversniðum . Ef vafi leikur á , hvaða þversnið skuli nota , ætti að hafa samband við okkur . Fjarskiptalagnir Gagnaveitu Reykjavíkur eru að öllu jöfnu á 25 - 40 cm dýpi . Það á að jafna og þjappa undirlag áður en sandað er . Ef jarðvír ( ber koparvír ) er í skurði á hann að liggja undir eða í undirlagi , sem næst moldarjarðvegi . Stærsta leyfilega kornastærð sandsins er 6 mm og skal hann vera án steina með hvössum brúnum . Eftirlitsmenn okkar taka út gæði sandsins sem nota skal , leiki nokkur vafi á gæðunum . Eftirlitsmenn okkar gefa nákvæm fyrirmæli um söndun sverari æða eða rafstrengja á hærri spennum ef þörf krefur . Fylling í skurði Fylla skal skurði með sams konar efni og fyrir var nema efnisskipta sé krafist . Almennt skal fylla með frostöruggu fyllingarefni , sem skal þjappa í lögum . Hlífar yfir strengi Allar hlífar sem teknar eru af strengjum þarf að setja á aftur . Á eldri lögnum eru venjulega steyptar íhvolfar hlífar yfir hvern einstakan streng . Stýristreng skal leggja ofan á hlífar háspennustrengja . Ef hlífar vantar leggjum við þær til . Sérstaklega er mikilvægt að tryggja að gengið sé rétt frá tengibrunnum og festum . Á hita og kaldavatnslögnum eru víða lokar með spindilframlengingum svo hægt sé að opna og loka þeim án jarðvegsrasks . Umgerð spindlanna krefst vandaðs frágangs og söndunar til að þeir gegni hlutverki sínu þegar á reynir . Sérstaklega skal gæta þess að lok á spindli lendi rétt í endanlegu yfirborði , sjá mynd . Ef aðstoðar er þörf má biðja um hana í síma : 6176482 eða 6177290 . Gagnaveita Reykjavíkur leggur gagnaveitulagnir í Reykjavík og víðar . Við lagningu stofnkerfa veitulagna er gengið frá veitulögnum við lóðarmörk og skilin eftir strengjahönk sem á að sanda áður en fyllt er yfir með jarðefnum . Setja skal tréhæl ( kross ) eða strenghlíf til að merkja staðsetningu strengjahankar . Í sökkul og í plötu er steyptur máti fyrir heimlagnir . Við sjáum einnig um niðurtekt og uppsetningu ljósastólpa á framkvæmdasvæðum . Frá þeim kvíslast margir strengir og þurfa Veitur að vita af öllu raski í kringum þá . Þegar gengið er frá yfirborði yfir stopplokum og brunnum á að tryggja að þau standi upp úr yfirborði og séu ekki föst . Á tengibrunnum hitaveitunnar eru loftræstitúður sem eru mikilvægir fyrir endingu lagna í brunninum . Skemmdir á loftræstitúðum þarf að tilkynna Veitum . Hollráð Kostnaður við að reka heitan pott hitaðan með rafmagni er u.þ.b. fimm sinnum meiri en ef notað er hitaveituvatn